เมื่อวันที่  31  ม.ค. สำนักข่าวต่างประเทศรายงานสถานการณ์เชื้อไข้หวัดนกระบาดในภูมิภาคเอเชีย โดยหันเหความสนใจไปที่ประเทศจีนกันเป็นส่วนใหญ่ หลังจากองค์การอนามัยโลกวิตกกังวลต่อจีนเป็นพิเศษเพราะเป็นชาติที่มีพื้นที่กว้างใหญ่และเลี้ยงสัตว์ปีกจำนวนมาก ทั้งเคยเกิดวิกฤตซาร์สระบาดจนมีผู้เสียชีวิตถึง  349  ราย ขณะที่เชื้อไข้หวัดนกระบาดอยู่ใน  6  มณฑลแล้ว ได้แก่ กวางสี เหอเป่ย เหอหนาน กวางตุ้ง อานฮุย และนครเซี่ยงไฮ้